Ray Nagin
De Clarence Ray Nagin Jr. (* 11. Juni 1956 z New Orleans) isch e US-amerikanische Politiker. Vom Mai 2002 bis zum 3. Mai 2010 isch er Burgermeischter vun New Orleans gsi. Dä Nagin isch international bekonnt wore, wo 2005 sini Schtadt New Orleans bim Hurrikan Katrina iberschwemmt worren isch.

Vor sineri Wahl isch er Mitglid vun dä Republikanisch Partei gsi un het nit vil Erfahrung ghet. Kurz vor dä Wahle im Februar 2002 isch er zue de Demokrate gwechselt. Nochdem er Burgemeischter wore isch, het er ä Antikorruptionskampagne gmacht un in dä Schtadtregierung durchgriffe un ufgrumt. Er het au nur knapp gege de Kerry um d'Nominierung fir d Präsidentschaftskandidatur verlore.

Om 1. September het er sine beriemti Red im Radio ghalte:
 I mecht keiner un keini mä sähne, wu gottverdommi Prässekonferenze abhalte. Mache ä Moratorium fir d'Pressekonferenze. Mache kine Prässekonferenze mä, bis d'Hilf in de Schtadt isch. Un den kumme in d'Stadt un stähn uns bi, wän di unzällige millitärische Laschtwage un d'Truppe do sin.

 Erzähle nit, dass do vierzigtousend Lit kumme. Di sin nit do. Sisch verdammi z'schpät. Jetzert stihn vun eirem Arsch uf un mache ebbes un losse uns gottverdammi die greschti Kris in d'Gschicht vun userm Lond bewältige.

Ekschterne Syte (uf englisch)
 
 d'städtisch Syt vu New Orleans
 Campaign contributions made by Ray Nagin
 Mayor to feds: 'Get off your asses', CNN Mitschrift un dä Ton vun däm WWL-AM Radio Interview.
Profil by CityMayors.com
Southeast Louisiana Evacuation Plan Supplement (pdf)

US-Politiker
Burgermeischter
US-Amerikaner
Maa
Läbigi Person
Mitgliid vo dr Republikanische Partei
Mitgliid vo dr Demokratische Partei (USA)